Alustava lisätalousarvioesitys Nro 1 vuoden 2003 talousarvioon - Tulo- ja menotaulukot pääluokittain - Pääluokka III - Komissio /* SEK/2003/0230 lopull. */





ALUSTAVA LISÄTALOUSARVIOESITYS NRO 1 VUODEN 2003 TALOUSARVIOON - TULO- JA MENOTAULUKOT PÄÄLUOKITTAIN - Pääluokka III - Komissio (Komission esittämä) Euroopan komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 [1] ja erityisesti sen 37 artiklan, [1] EYVL L 248, 16.9.2002, s. 1. ja esittää budjettivallan käyttäjälle alustavan lisätalousarvioesityksen nro 1 vuoden 2003 talousarvioon jäljempänä esitettyjen perustelujen mukaisesti. *** SISÄLLYSLUETTELO PERUSTELUT 1 Johdanto 2 OTSAKE 2 - RAKENNETOIMET: Yhteisen kalastuspolitiikan uudistus ja yhteisön kiireellinen toimenpide kalastusalusten romuttamiseksi 2.1 Tausta 2.2 Suunnitellut toimet 2.3 Uudistuskustannusten laskeminen 2.4 Toimenpiteen kustannukset vuonna 2003 ja rakennerahastorahoituksen uudelleen kohdentaminen 2.5 Vaikutukset yhteisön talousarvioon vuonna 2003 3 OTSAKE 3 - SISÄISET POLITIIKAT: Tiedotus- ja viestintähankkeet Euroopan unionin asemasta maailmassa 4 Otsake 5 - HALLINTOMENOT: Eurooppalainen ihmisoikeuksia ja demokratisointia käsittelevä maisterikoulutusohjelma RAHOITUSNÄKYMIEN OTSAKKEIDEN MUKAINEN YHTEENVETOTAULUKKO YLEINEN TULOTAULUKKO A. TULOT YHTEENSÄ B. YLEISEN TALOUSARVION RAHOITUS TULO- JA MENOTAULUKOT PÄÄLUOKITTAIN PERUSTELUT 1 JOHDANTO Tämä alustava lisätalousarvioesitys nro 1 vuodeksi 2003 koskee kolmea asiakokonaisuutta: - yhteisen kalastuspolitiikan uudistukseen perustuvia lisämäärärahoja rahoitusnäkymien otsakkeeseen 2 kalastusalusten romuttamista varten, - uuden budjettikohdan perustamista rahoitusnäkymien otsakkeeseen 3 ja kohdan varustamista pm-merkinnällä niitä tiedotus- ja viestintähankkeita varten, jotka liittyvät Euroopan unionin asemaan maailmassa, - alamomentin A-3014 nimikkeen ja perusteluosan muuttamista niin, että se on yhdenmukainen vastaavia toimia koskevien saman luvun muiden budjettikohtien kanssa ja että sen täytäntöönpano helpottuu. Komissio ehdotti ensimmäisen asiakohdan osalta 28 päivänä toukokuuta 2002 yhteisen kalastuspolitiikan laajaa tarkistusta, jonka tavoitteena on saada kalastuslaivaston kapasiteetti vastaamaan käytettävissä olevia kalavaroja. Ehdotukseen sisältyy yhteisön kiireellinen toimenpide, jonka tarkoituksena on tarjota lisäkannustimia kalastusalusten romuttamiseksi, jotta kalastuksen liikakapasiteettiin voitaisiin puuttua nopeasti. Yhteisen kalastuspolitiikan uudistus vahvistettiin (maa- ja kalatalous)neuvoston kokouksessa 16.-20. joulukuuta 2002. Suurin osa kiireellisestä toimenpiteestä rahoitetaan kohdentamalla rakennerahastorahoitusta uudelleen vuosina 2004-2006, mutta uudistuksen alkuvaihe edellyttää lisärahoitusta vuonna 2003. Vuonna 2003 tarvittavan lisärahoituksen määrä on 32 miljoonaa euroa maksusitoumusmäärärahoina ja 10 miljoonaa euroa maksumäärärahoina. Koska tähän esitykseen sisältyvä toimenpide voidaan rahoittaa kalatalouden ohjauksen rahoitusvälineestä (KOR) ja se johtaa KOR-ohjelmien perusteelliseen uudistamiseen, se on rahoitettava rahoitusnäkymien otsakkeesta 2. Vuoden 2003 talousarviossa ei ole otsakkeen 2 enimmäismäärän osalta jäljellä liikkumavaraa eikä määrärahoja voida kohdentaa uudelleen. Siksi komissio viittaa ehdotukseensa joustovälineen käyttämisestä [2] toimielinten sopimuksen [3] 24 kohdan mukaisesti, jotta toimenpide voidaan rahoittaa budjettikohdasta B2-201 (Kiireellinen erityistoimenpide kalastusalusten romuttamiseksi). Kyseinen budjettikohta perustettiin muita kalatalouden rakennetoimia koskevaan lukuun vuoden 2003 talousarviossa ja varustettiin pm-merkinnällä. [2] KOM(2002) 599. Ehdotus tehtiin 10. heinäkuuta 2002 oikaisukirjelmän nro 1/2003 yhteydessä. [3] EYVL C 172, 18.6.1999, s. 1. Tarvittavat 10 miljoonan euron lisämäärät maksumäärärahoihin voidaan rahoittaa varainhoitovuodelta 2002 kertyneestä aiempaa suuremmasta ylijäämästä, joka on peräisin erityisesti rakennerahastojen toteutumattomista menoista. Omien varojen keräämisaste ei siis muutu. Toinen asiakohta perustuu Euroopan unionin tiedotus- ja viestintästrategiasta 2 päivänä heinäkuuta 2002 annettuun komission tiedonantoon, jossa ehdotettiin, että Euroopan unionin asema maailmassa otetaan tulevien vuosien keskeiseksi tavoitteeksi. Toimielinten yhteinen tiedotuspoliittinen työryhmä hyväksyi tämän näkökohdan kokouksessaan 24 päivänä syyskuuta 2002. Sitä varten ei kuitenkaan otettu määrärahoja vuoden 2003 talousarvion vahvistamismenettelyssä. Kolmas asiakohta koskee rahoitusnäkymien otsakkeeseen 5 kuuluvan luvun A-30 (yhteisön tukitoimet) budjettikohtaa, jonka nimessä ei ole mainittu tuen saajan nimeä, toisin kuin muissa saman luvun budjettikohdissa. 2 OTSAKE 2 - RAKENNETOIMET: YHTEISEN KALASTUSPOLITIIKAN UUDISTUS JA YHTEISÖN KIIREELLINEN TOIMENPIDE KALASTUSALUSTEN ROMUTTAMISEKSI 2.1 Tausta Kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annettu neuvoston asetus (EY) N:o 2792/1999 [4] on tarjonnut alusten käytöstä poistamista koskevia kannustimia keinona saattaa laivaston kapasiteetti pitkällä aikavälillä tasapainoon käytettävissä olevien kalavarojen kanssa. Useat yhteisön kalatalouden kannalta tärkeät kannat ovat vakavasti uhanalaisia. Sellaisille kalastusalusten omistajille, joiden kalastusmahdollisuudet ovat merkittävästi vähentyneet neuvoston vahvistaman elvyttämissuunnitelman vuoksi, olisi sen vuoksi tarjottava lisäkannustimia alusten käytöstä poistamiseksi neuvoston asetuksessa (EY) N:o 2792/1999 jo säädettyjen kannustimien lisäksi. Jäsenvaltioiden käyttöön olisi annettava tähän tarkoitukseen riittävästi lisärahoitusta, ja tämä johtikin neuvoston hyväksymään joulukuussa 2002 yhteisön kiireellisen toimenpiteen kalastusalusten romuttamiseksi [5] osana yhteisen kalastuspolitiikan uudistuspakettia. [4] EYVL L 337, 30.12.1999, s. 10. Asetus sellaisena kuin se on viimeksi muutettuna asetuksella (EY) N:o 179/2002 (EYVL L 31, 1.2.2002, s. 25). [5] EYVL L 358, 31.12.2002, s. 57. Toimenpiteen perusteella jäsenvaltioilla on lupa tarjota pyyntitoiminnan vähentymisestä pahasti kärsiville kalastusalusten omistajille lisärahoitusta kalastusalusten romuttamiseen. Päämääränä on kannustaa alusten omistajia tarttumaan tarjoukseen ja auttaa siten suhteuttamaan elvyttämissuunnitelman kohteena oleva kalastusaluskapasiteetti kalavaroihin. Kalavarojen suojelemissyistä yhteisön toimenpide on toteutettava mahdollisimman nopeasti ja sen on oltava ajallisesti rajoitettu, jotta laivaston tarvittava rakenneuudistus voidaan toteuttaa viipymättä. Näin ollen yhteisön toimenpide vahvistettiin ajanjaksoksi 2003-2006. Yhteisön kiireellisen toimenpiteen rahoittamiseen vuosina 2004-2006 tarvittavat varat saadaan kohdentamalla uudelleen rahoitusta rakennerahastojen väliarvioinnin yhteydessä. Jotta tämä neuvoston vahvistama uusi toimenpide voitaisiin aloittaa vuonna 2003, tarvitaan kuitenkin lisärahoitusta, jolla täydennetään yhteisön talousarvioon KOR-välinettä varten otettua määrärahaa. 2.2 Suunnitellut toimet Tarkoituksena on tarjota lisäkannustimia alusten romuttamiseen sen varmistamiseksi, että yhdessä KOR:n ja tämän toimenpiteen avulla saataisiin tarpeeksi taloudellista tukea nopeampaan kalastusalusten romuttamiseen. Tuen saajina ovat ne kalastusalusten omistajat, joiden aluksiin sovelletaan neuvoston vahvistamia elvyttämissuunnitelmia. On pantava välittömästi täytäntöön toimenpide, jolla voidaan supistaa laivastoa tai laivastoja merkittävästi. Jäsenvaltion, joka haluaa saada lisärahoitusta vuodeksi 2003, on esitettävä komissiolle 30 päivään kesäkuuta 2003 mennessä suunnitelma niistä alusten käytöstä poistamisten kustannuksista, joille se hakee lisärahoitusta. Niiden on osoitettava, että niiden vuosittaiset KOR-määrärahat eivät riitä senvuotisten romutustavoitteiden saavuttamiseen. Saamiensa tietojen perusteella komissio tekee sitoumuksen yhteisön kiireelliseen toimenpiteeseen talousarviosta myönnettävästä vuosittaisesta kokonaisrahoituksesta. Jäsenvaltioiden on jätettävä tuen maksatushakemuksensa 30 päivään kesäkuuta 2004 mennessä. Hakemusten perusteella komissio päättää kullekin jäsenvaltiolle maksettavasta yhteisön rahoitusosuudesta. 2.3 Uudistuskustannusten laskeminen Tarvittavien kapasiteetin vähennysten aiheuttamien kustannusten laskemisessa lähtökohtana ovat pyyntiponnistusten vähennyssuositukset. Niiden alusten lukumäärä, joita pyyntiponnistusten vähennykset koskevat, voidaan arvioida käyttämällä kalastusalusrekisteriä. Arvioimalla, kuinka monelle alukselle haetaan romutustukea, voidaan laskea romutuspalkkioiden kokonaismäärä kussakin jäsenvaltiossa. Tämän luvun ja ohjelmaan jo sisältyvän romuttamistukea koskevan luvun välinen ero kussakin kansallisessa KOR-ohjelmassa osoittaa, kuinka paljon lisärahoitusta tarvitaan. Jos oletetaan, että vanhimmat alukset romutetaan ensimmäisinä, kalastuskuolevuuden vähenemisen saavuttamiseksi kalastustoiminnasta olisi poistettava arvion mukaan yhteensä 8 592 alusta. Jos alusten määrä muutetaan kokonaisvetoisuudeksi ja oletetaan, että toimenpidettä sovelletaan 80-prosenttisesti, romuttamisen kokonaiskustannukset olisivat 1 376 miljoonaa euroa, josta yhteisön rahoitusosuus on 712 miljoonaa euroa. 2.4 Toimenpiteen kustannukset vuonna 2003 ja rakennerahastorahoituksen uudelleen kohdentaminen KOR-ohjelmaan sisältyy jo 663 miljoonaa euroa laivastokapasiteetin mukauttamiseksi (ts. romuttamiseen varatut määrät sekä vientiin tai yhteisyrityksiin varatut määrät, jotka kohdennettaisiin uudelleen alusten romuttamiseen). Eräät jäsenvaltiot eivät tarvitse lisärahoitusta kun taas toiset tarvitsevat. KOR:n varoja ei kuitenkaan ole mahdollista siirtää jäsenvaltiolta toiselle. Näiden jäsenvaltiokohtaisten laskelmien perusteella komissio arvioi, että käytöstä poistamiseen tarvitaan lisämäärärahoja niiden alusten osalta, joihin neuvoston vahvistamat elvyttämissuunnitelmat pahiten kohdistuvat, noin 272 miljoonaa euroa vuosina 2003-2006. [6] [6] Ks. komission ehdotus neuvoston asetukseksi yhteisön kiireellisestä toimenpiteestä kalastusalusten romuttamiseksi, taulukko liitteessä 6.1.1, KOM(2002) 190 lopullinen. Vuodeksi 2003 ohjelmoitu määrä on tarvittavan lisärahoituksen arvioitu määrä ennen väliarviointia, ja ohjelmia voidaan kohdentaa uudelleen jäljelle jäävän osuuden kattamiseksi. Ehdotukseen sisältyy laaja rakennerahasto-ohjelmien varojen uudelleenkohdentamistoimenpide, joka jäsenvaltioita kehotetaan toteuttamaan väliarvioinnin yhteydessä. Jäsenvaltioiden pitäisi näin ollen pystyä uudelleen kohdentamalla kattamaan 240 miljoonaa euroa alusten romuttamiseen tarvittavista 272 miljoonasta eurosta. Kun otetaan huomioon aikataulu rakennerahastojen väliarvioinnille, joka tehdään vasta vuonna 2004, vuodeksi 2003 tarvitaan 32 miljoonaa euroa kalastuspolitiikan uudistuksen aloittamiseksi. 2.5 Vaikutukset yhteisön talousarvioon vuonna 2003 Kuten edellä todettiin, toimenpide on rahoitettava rahoitusnäkymien otsakkeesta 2. Koska otsakkeen 2 enimmäismäärään ei sisälly liikkumavaraa vuoden 2003 talousarviossa eikä määrärahoja voida kohdentaa uudelleen, komissio esittää tämän esityksen yhteydessä ehdotuksen joustovälineen käyttämisestä. Romuttamistoimenpide on rahoitettava budjettikohdasta B2-201 (Kiireellinen erityistoimenpide kalastusalusten romuttamiseksi), joka perustettiin muita rakennetoimia koskevaan lukuun vuoden 2003 talousarviossa ja varustettiin pm-merkinnällä. 3 OTSAKE 3 - SISÄISET POLITIIKAT: TIEDOTUS- JA VIESTINTÄHANKKEET EUROOPAN UNIONIN ASEMASTA MAAILMASSA Euroopan unionin tiedotus- ja viestintästrategiasta 2 päivänä heinäkuuta 2002 annetussa komission tiedonannossa ehdotettiin, että Euroopan unionin asema maailmassa otetaan tulevien vuosien keskeiseksi tavoitteeksi. Toimielinten yhteinen tiedotuspoliittinen työryhmä hyväksyi tämän näkökohdan 24 päivänä syyskuuta 2002 pidetyssä kokouksessaan ja keskusteli mahdollisuudesta levittää usean eri viestintätavan (television, internetkeskustelujen, CD-romien, konferenssien ja seminaarien) avulla tietoja, joissa keskitytään yhteisön kauppapolitiikkaan, sen etuihin globalisaatioprosessissa sekä periaatteisiin, joita unioni puolustaa kansainvälisillä foorumeilla ja kansainvälisissä neuvotteluissa. Komissiossa kuitenkin suunnitellaan rahoitettujen toimien laajentamista muihin samantyyppisiin politiikkoihin ja unionin avoimempaa suhtautumista kehitysmaihin. Komissio ehdottaa näin ollen, että rahoitusnäkymien otsakkeeseen 3 perustetaan uusi budjettikohta, jolla on seuraava numero ja nimi: B3-3065 - "PRINCE - Euroopan unionin asema maailmassa" Koska otsakkeen 3 enimmäismäärään sisältyy vuonna 2003 vain vähän liikkumavaraa, uusi budjettikohta ehdotetaan varustettavan pm-merkinnällä. Tarvittavat määrärahat saadaan käyttöön otsakkeessa 3 vuoden aikana tehtävillä määrärahasiirroilla, ja ohjeena käytetään toimielinten yhteisen työryhmän päätelmissä arvioitua 1,57 miljoonaa euroa. 4 OTSAKE 5 - HALLINTOMENOT: EUROOPPALAINEN IHMISOIKEUKSIA JA DEMOKRATISOINTIA KÄSITTELEVÄ MAISTERIKOULUTUSOHJELMA Budjettikohdissa A-3031, A-3033, A-3034 ja A-3039, jotka ovat paljolti samanlaiset kuin budjettikohta A-3014, avustusten saajat mainitaan budjettikohtien nimissä ja selvitysosissa. Budjettikohdassa A-3014 avustuksen saaja mainitaan kuitenkin vain selvitysosassa huolimatta siitä, että avustettavat toiminnat yksilöidään selvästi. Kyseisten budjettikohtien nimiä ja selvitysosia ehdotetaan yhtenäistettävän, sillä ne kuuluvat kaikki ulkosuhteiden toimintalohkoon, ja näin ollen niitä hallinnoidaan yhdessä, mikä helpottaa niiden täytäntöönpanoa. >TAULUKON PAIKKA> RAHOITUSNÄKYMIEN OTSAKKEIDEN MUKAINEN YHTEENVETOTAULUKKO YLEINEN TULOTAULUKKO A. TULOT YHTEENSÄ >TAULUKON PAIKKA> OSASTO 3 KÄYTETTÄVISSÄ OLEVAT YLIJÄÄMÄT LUKU 30 - EDELLISEN VARAINHOITOVUODEN KÄYTETTÄVISSÄ OLEVA YLIJÄÄMÄ Momentti 300 Edellisen varainhoitovuoden käytettävissä oleva ylijäämä >TAULUKON PAIKKA> B. YLEISEN TALOUSARVION RAHOITUS >TAULUKON PAIKKA> >TAULUKON PAIKKA> TULO- JA MENOTAULUKOT PÄÄLUOKITTAIN A OSA OSASTO A-3 TOIMIELIMEN SUORITTAMISTA ERIKOISTEHTÄVISTÄ AIHEUTUVAT MENOT LUKU A-30 - YHTEISÖN TUKITOIMET Momentti A-301 Unionin laajuisesti vaikuttavat laitokset ja yhdistykset Muutetaan alamomentin A-3014 nimi seuraavasti: A-3014 Euroopan korkeakoulukeskus (European Inter-University Centre) >TAULUKON PAIKKA> Selvitysosa: Muutetaan selvitysosaa seuraavasti: Määrärahan tarkoituksena on rahoittaa Euroopan korkeakoulukeskusta, jotta se voisi - jatkaa eurooppalaista ihmisoikeuksia ja demokratisointia käsittelevää maisterikoulutusohjelmaa Venetsiassa, jonka järjestää 29 arvostettua yliopistoa Euroopan unionin jäsenvaltioista , mm. parantaa valmiuksia erikoiskoulutuksen järjestämiseen, - turvata jatkuvuuden ohjelmalle, jolla maisterikoulutusohjelman suorittaneilla on mahdollisuus käytännön kokemuksen kartuttamiseen enintään 12 kuukauden jakson aikana Yhdistyneiden Kansakuntien ja Euroopan unionin ihmisoikeuskoulutusohjelmassa. B OSA ALALUOKKA B2 RAKENTEELLISET TUKITOIMET, RAKENTEELLISET JA YHTENÄISYYTEEN LIITTYVÄT MENOT, RAHOITUSMEKANISMI, MUUT MAATALOUS- JA ALUETOIMET, LIIKENNE JA KALASTUS OSASTO B2-2 MUUT RAKENNETOIMET LUKU B2-20 - MUUT RAKENNETOIMET B2-201 Kiireellinen erityistoimenpide kalastusalusten romuttamiseksi >TAULUKON PAIKKA> ALALUOKKA B3 KOULUTUS, NUORISO, KULTTUURI, AUDIOVISUAALIALA, TIEDOTUS JA MUUT SOSIAALISET TOIMET OSASTO B3-3 TIEDOTUS JA VIESTINTÄ LUKU B3-30 - TIEDOTUS JA VIESTINTÄ B3-306 Euroopan kansalaisten tiedotusohjelma (Prince) - Eri politiikkoihin liittyvät tiedotustoimet Uusi alamomentti B3-3065 PRINCE - Euroopan unionin asema maailmassa >TAULUKON PAIKKA> Entinen momentti B3-3 0 6 (osittain) Määräraha on tarkoitettu kattamaan yhteisön politiikkoihin liittyvien ensisijaisten tiedotustoimien rahoittaminen. Se kattaa hankkeen «Euroopan unionin asema maailmassa», jolla on seuraavat tavoitteet: (i) edistetään yhtenäisemmän kuvan muodostumista globalisaatiosta; (ii) nostetaan nykyjärjestelmä / kauppapolitiikan saavutukset arvoonsa eurooppalaisten yhteisenä strategiana/vastauksena globalisaatioon; (iii) osoitetaan globalisaation, monenkeskisten sääntöjen ja kestävän kehityksen väliset yhteydet; (iv) korostetaan EU:n ajamia periaatteita / arvoja maailmassa. Komissio antoi 27 päivänä kesäkuuta 2001 neuvostolle, Euroopan parlamentille, talous- ja sosiaalikomitealle sekä alueiden komitealle tiedonannon Euroopan unionin tiedotus- ja viestintäpolitiikan uudesta yhteistyökehyksestä (KOM(2001) 354 lopullinen). Tiedonannossa ehdotetaan institutionaalisen yhteistyökehyksen luomista EU:n toimielinten ja jäsenvaltioiden välille, jotta ne voisivat yhdessä laatia unionille tiedotus- ja viestintästrategian. Toimielinten yhteinen tiedotustyöryhmä, jonka puheenjohtajina toimivat komissio, Euroopan parlamentti ja neuvosto, määrittelee yhteiset suuntaviivat Euroopan unionia koskevalle toimielinten tiedotus- ja viestintäyhteistyölle. Työryhmä koordinoi kansalaisille suunnattuja keskitettyjä ja hajautettuja tiedotushankkeita ja ilmoittaa vuosittain seuraavien vuosien keskeiset tavoitteet komission laatiman kertomuksen perusteella. Alamomentilta ei rahoiteta yhdenkään edunsaajan hallintomenoja. Oikeusperusta Komissio katsoo, että kysymys on tehtävästä, joka johtuu sille institutionaalisella tasolla kuuluvasta talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 Euroopan parlamentin, neuvoston ja komission välillä tehdyssä sopimuksessa tarkoitetusta toimivallasta (EYVL C 172, 18.6.1999, s. 1).